OpenLLM-France/wikimedia huggingface dataset:
# Antoni Quintana i Marí

Antoni Quintana i Marí (Tarragona, 1907 - Barcelona, 1998) va ser mestre i químic.

## Biografia

Va estudiar la persona i l'obra del científic Antoni Martí i Franquès. L'any 1935 l'Acadèmia de Ciències i Arts de Barcelona publicà la seva obra Antoni de Martí i Franqués, memòries originals, estudi biogràfic i documental.
El desembre de 1996 va fer donació a l'Ajuntament de Tarragona de sis lots de béns procedents del patrimoni familiar, entre els quals destaca l'epistolari d'Antoni Martí Franquès, un total de 833 cartes manuscrites que es troben digitalitzades, la documentació conservada de l'Arxiu del Centre Recreatiu Catalanista "Las Quatre Barras" (1899-1903), la revista El Álbum (1895-1896) i una col·lecció de llibres d'història de la ciència de la biblioteca de Martí i Franquès.
Antoni Quintana també va fer donació al Museu d'Història de Tarragona de la maqueta a escala de l'avió biplà amb què Luzien Demazel va realitzar, el 23 de març de 1913, el primer vol sobre la ciutat de Tarragona. L'avió havia estat construït pel seu pare, Antoni Quintana Rufas, i per Tomàs Lozano. L'any 1994 Quintana va ser nomenat fill predilecte de la ciutat.
L'any 2012, i dins el Festival Internacional de fotografia SCAN, van convidar sis fotògrafs perquè fessin la seva interpretació artística del fons d'Antoni Martí i Franquès conservat al llegat Quintana. El resultat va ser l'exposició "Martí: sis mirades d'un científic. Antoni Martí i Franquès" a la Biblioteca Hemeroteca Municipal de Tarragona.

## Referències

* ↑ «Biblioteca Hemeroteca Municipal de Tarragona». web. Ajuntament de Tarragona. [Consulta: 5 febrer 2015]. Web (CC-BY-SA via OTRS).

## Enllaços externs

* Catàleg del llegat Quintana
# Magaña

Magaña és un municipi de la província de Sòria, a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 5 març 2021].
# Glukhariovo

Glukhariovo (en rus: Глухарёво) és un poble de l'óblast de Sverdlovsk, a Rússia, segons el cens del 2010 tenia 22 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Varenikóvskaia

Varenikóvskaia - Варениковская (rus) - és una stanitsa del krai de Krasnodar, a Rússia. Es troba a la riba esquerra del riu Kuban, al seu delta i proper al lloc on hi desemboca el riu Adagum, a 35 km a l'oest de Krimsk i a 106 km a l'oest de Krasnodar, la capital.
Pertanyen a aquest municipi les poblacions de Xkolni, Fadéievo, Svet i Txékon.
# Frank Blanco

Francisco Blanco Escudero (Barcelona, 13 d'abril de 1975) és un presentador de ràdio i televisió català.

## Biografia

Va néixer a Barcelona però va créixer a Mollet del Vallès. És el petit de tres germans. El seu pare era de Còrdova i la seva mare natural d'un poble de Badajoz.
De 2006 a 2012 va ser el presentador del morning show Anda ya a l'emissora de ràdio Els 40 Principals. El 29 de juny de 2012, després de 15 anys a Els 40 Principals i 6 anys a Anda ya, va ser acomiadat dels 40 Principals i va començar a conduir el morning show Atrévete de Cadena Dial.
En 2004 va participar en un capítol de Los Serrano com a ell mateix. Va col·laborar amb el programa Crónicas Marcianas de Xavier Sardà, fent del seu doble. Va treballar a Canal+ presentant Del 40 al 1 i a Cuatro i 40 TV presentant altres magazines musicals. També va presentar Caiga quien caiga a La Sexta durant el 2008.
Des del 22 de gener de 2012 al 28 de maig, va ser col·laborador habitual dels debats de Gran Hermano 12+1, a Telecinco amb Jordi González.
De febrer de 2013 fins a juny de 2013 Frank Blanco es va posar al capdavant com a relleu de Jordi González per presentar Gran Hermano 14: El debate 14, després d'haver estat col·laborador en l'edició anterior.
Des del 7 de setembre i fins a l'11 d'octubre de 2013 (data en què va abandonar l'emissora) va dirigir i va presentar el programa de la Cadena SER a Madrid A vivir Madrid que es va emetre els caps de setmana de 12 a 14h.
A l'octubre de 2013, va fitxar per laSexta per presentar el programa Zapeando. D'aquesta forma Frank Blanco va abandonar el grup PRISA i Mediaset i es va incorporar a la plantilla de presentadors del grup Atresmedia. Va presentar l'emissió de les Campanades de Cap d'Any a La Sexta el 2013 al costat de la seva companya Sandra Sabatés de El intermedio. El 2014, va repetir la retransmissió de les campanades de Cap d'Any al costat de la seva companya de programa Cristina Pedroche.

## Referències

* ↑ Tuit de Frank diciendo que cumple 40 años el 13 de abril
* ↑ Frank Blanco se pasa a Cadena Dial
* ↑ «Frank Blanco se muda a La Sexta con Zapeando». Arxivat de l'original el 2013-10-04. [Consulta: 5 abril 2016].
# Bodio

Bodio és un municipi del districte de Leventina (Cantó de Ticino, Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Lugdunum (desambiguació)

Lugdúnum (lit. "Fortalesa de Lug" o "Vila de Lug", del cèltic *Lugu-dūnon) fou el nom de diverses ciutats i viles romanes d'origen celta, entre elles:
* Lugdúnum o Lugdunum Segusiavorum, la Colonia Copia Claudia Augusta Lugdunum dels romans, actual Lió (França)
* Lugdunum Batavorum, l'actual Leiden (Països Baixos)
* Lugdunum Clavatum, l'actual Laon (França)
* Lugdunum Consoranorum, l'actual Sent Líser (Occitània)
* Lugdunum Convenarum, l'actual Sant Bertran de Comenge (Occitània)
Lugdunum es pot referir també a:
* Batalla de Lugdúnum, batalla lliurada el 19 de febrer del 197 prop de Lugdúnum (Lió)
* Lugdunum Server, servidor de programari per a la xarxa eD2k (eDonkey network)

## Notes

* ↑ A banda de les poblacions el nom de les quals està documentat amb la forma precisa de Lugdúnum, el nom de moltes altres remunta probablement a la mateixa forma, com ara Loudun, vicaria Lugdunensis el 904, o Montlieu-la-Garde, de Monte Lugduno a finals del s. XI.

## Referències

* ↑ Delamarre, Xavier. éditions Errance. Noms de lieux celtiques de l'Europe ancienne (en francès), 2012, p. 383. ISBN 978-2-87772-483-8.
* ↑ Lacroix, Jacques. éditions Errance. Les noms d'origine gauloise: La Gaule des dieux (en francès), 2007, p. 286. ISBN 2-87772-349-6.
# Sabine Offermann

Sabine Offermann (Colònia, 29 de novembre de 1894 - després de 1941) va ser una soprano alemanya.
Va rebre la seva formació de cant a Berlín i va debutar el 1921 en un concert a Colònia. El 1925 va participar en el Stadttheater de Münster, de 1926 a 1928 va cantar a l'Òpera de Chemnitz. De 1928 a 1930 va estar a l'Òpera de Düsseldorf i de 1930 a 1933 a l'Òpera Estatal de Baviera de Múnic. De 1933 a 1936 era a l'Òpera Estatal d'Hamburg. De 1936 a 1937 va cantar com una primera soprano al Teatre de l'Estat a Wiesbaden i 1937 a 1938 a l'Òpera del Poble de Berlín. Com a convidada va estar a l'Òpera Estatal de Dresden (1927) i de l'Òpera de Montecarlo, a París el 1931 i a Bucarest el 1934. Més endavant, Offermann va viure a Wiesbaden. No hi ha gravacions en què es pugui escoltar la seva veu.
La Temporada 1931-1932 va cantar al Gran Teatre del Liceu de Barcelona.
El seu domicili a Berlín-Charlottenburg està documentat per última vegada a la llibreta d'adreces de Berlín de 1942 (a finals de 1941).

## Referències

* ↑ Offermann. In: Berliner Adreßbuch, 1942, Teil 1, S. 2181.

## Bibliografia

* Karl-Josef Kutsch, Leo Riemens, Hansjörg Rost: Großes Sängerlexikon. Vierte, erweiterte und aktualisierte Auflage. K. G. Saur, München 2003, ISBN 3-598-11598-9, S. 3423 (7 Bände).

## Enllaços externs

* (alemany)
* (alemany)
# Vinagreta

Una vinagreta (del francès vinaigrette) és una salsa que en principi conté vinagre, d'on li ve el nom, i que sovint s'empra per amanir amanides o verdures escalivades, bullides o cuites al vapor.

## Preparació

La composició i l'ús d'aquesta salsa pot variar molt depenent de la cultura gastronòmica de cada poble. Així, a la cuina mediterrània sovint és molt senzilla, casolana i formada per oli d'oliva, vinagre, sal i de vegades pebre negre. De vegades fins i tot pot ser que no contingui vinagre, que pot ser substituït per suc de llimona o simplement omès. D'altres es pot enriquir o versionar dissolent-hi una mica d'olivada, d'anxovada, de pesto, etc. També es poden afegir herbes aromàtiques, directament o bé utilitzant un oli d'oliva marinat en aquestes.

## Variants

Sol ser una salsa translúcida i bastant aromàtica on, de fet, el protagonista no és el vinagre sinó l'oli. Se sol fer al moment per a cada plat, i moltes vegades és cadascú a taula qui se la prepara a ell mateix, tirant cada ingredient directament sobre el plat (per exemple, una amanida). S'utilitza per a verdures i peixos bullits, carns d'olla, verdures bullides, amanides, etc.
En canvi, en cuines de cultura atlàntica, la vinagreta sol ser d'un color blanquinós groguenc i opaca. Conté nombrosos ingredients, dels quals habitualment un de lletós (nata, iogurt, formatge blanc, etc.) i espècies pròpies de la cuina en qüestió, com per exemple mostassa de Dijon a França. Sovint es compra ja feta o, si és casolana, es baten primer els ingredients i es fa en grans quantitats per a usar-la per a tots els comensals i almenys dos o tres cops.

## Enllaços externs

* "Make the Perfect Vinaigrette" Arxivat 2010-01-15 a Wayback Machine.
* Vinaigrette Recipes Arxivat 2010-04-21 a Wayback Machine.
# Frank Borman

Frank Frederick Borman II (Gary, 14 de març de 1928 - 7 de novembre de 2023) fou un astronauta de la NASA, recordat pel seu paper com a comandant de l'Apol·lo 8, la primera missió del Programa Apollo que va circumnavegar la Lluna.
Això en fa, juntament amb companys de tripulació Jim Lovell i William Anders, els primers de només 24 homes que ho farien. Va ser també l'executiur en cap (CEO) de la companyia aèria Eastern Air Lines, del 1975 al 1986. Frank Borman va rebre la Medalla Honor del Congrés de tecnologia espacial. A la minisèrie de la cadena de televisió HBO De la Terra a la Lluna, Borman va ser representat per l'actor David Andrews.

## Referències

* ↑ Goldstein, Richard «Frank Borman, Astronaut Who Led First Orbit of the Moon, Dies at 95» (en anglès). The New York Times, 09-11-2023. ISSN: 0362-4331.
* ↑ Russell, David Lee. Eastern Air Lines: a history, 1926 - 1991. Jefferson, NC: McFarland & Company, 2013. ISBN 978-0-7864-7185-0.

## Bibliografia

* Borman, Frank; Serling, Robert J. Countdown: an Autobiography. Nova York: Silver Arrow Books, 1988. ISBN 978-0-688-07929-1.

## Enllaços externs

* Error: hi ha títol o url, però calen tots dos paràmetres.Williams, David R. «[{{{url}}} The Apollo 8 Christmas Eve Broadcast]» (en anglès). Nasa, 25-09-2007.
* Woods, David; O'Brien, Frank. «The Apollo 8 Flight Journal» (en anglès), 2002 - 2009. [Consulta: 23 gener 2023].
# Dark Messiah

Dark Messiah (en Europa llançat com a Hellnight) és un videojoc japonès de survival horror en primera persona desenvolupat per Dennou Eizou Seisakusho per a la PlayStation el 1998. Fou publicat al Japó (per Atlus) i a algunes parts d'Europa (incloent el Regne Unit). Fou traduït a l'anglès per Konami. Era un dels pocs videojocs del gènere de l'època amb gràfics en temps real.
En el videojoc no es dispara, sinó que es fuig d'una amenaça. El protagonista és un treballador assalariat que és molestat per unes persones que parlen d'un messies obscur quan tornava a casa de la feina. El protagonista pretén desfer-se d'ells pujant al tren. El tren xoca i moren tots excepte el protagonista i una col·legiala, Naomi Sugiura. Un humanoide és enfrontat per uns policies, els quals acaben derrotats. Aleshores el protagonista i Naomi comencen a fugir al que pareix una entrada de clavegueram que resulta un complex militar. Durant el joc es clica a objectes ressaltats i es resolen trencaclosques.
A jeuxvideo.com el criticà com un videojoc justet per a gaudir-lo. A Hardcore Gaming 101 van traure una conclusió similar.

## Referències

* 1 2 3 «Hell Night». Hardcore Gaming 101. GameSpy. Arxivat de l'original el 15 d’abril 2009. [Consulta: 24 abril 2018].
* ↑ «IGN Presents the History of Survival Horror. Page 5 Of 9». IGN, 30-10-2009 [Consulta: 24 abril 2018].
* ↑ «Test Hellnight sur PS1». Jeuxvideo.com, 23-12-1999 [Consulta: 24 abril 2018].
# Luge als Jocs Olímpics

La luge és un esport que forma part del programa olímpic des dels Jocs Olímpics d'Hivern de 1964 realitzats a Innsbruck (Àustria), incloent-se ja en aquells moments les tres proves realitzades fins al moment: individual masculí, individual femení i una prova de dobles.
Els grans dominadors d'aquest esport són Alemanya, l'extinta República Democràtica Alemanya, Itàlia i Àustria.

## Programa

| Prova | 64 | 68 | 72 | 76 | 80 | 84 | 88 | 92 | 94 | 98 | 02 | 06 | 10 | 14 | 18 | 22 | Anys |
| Individual masculí | • | • | • | • | • | • | • | • | • | • | • | • | • | • | • | • | 16 |
| Dobles masculins | • | • | • | • | • | • | • | • | • | • | • | • | • | • | • | • | 16 |
| Individual femení | • | • | • | • | • | • | • | • | • | • | • | • | • | • | • | • | 16 |
| Equips | | | | | | | | | | | | | | • | • | • | 3 |
| Total proves | 3 | 3 | 3 | 3 | 3 | 3 | 3 | 3 | 3 | 3 | 3 | 3 | 3 | 4 | 4 | 4 | |

## Medaller

| Posició | CON | | | | Total |
| 1 | Alemanya | 22 | 12 | 9 | 43 |
| 2 | RDA | 13 | 8 | 8 | 29 |
| 3 | Itàlia | 7 | 4 | 8 | 19 |
| 4 | Àustria | 6 | 10 | 8 | 24 |
| 5 | Equip unificat d'Alemanya | 2 | 2 | 1 | 5 |
| 6 | RFA | 1 | 4 | 5 | 10 |
| 7 | Unió Soviètica | 1 | 2 | 3 | 6 |
| 8 | Estats Units | 0 | 3 | 3 | 6 |
| 9 | Rússia | 0 | 3 | 0 | 3 |
| 10 | Letònia | 0 | 1 | 4 | 5 |
| 11 | Canadà | 0 | 1 | 1 | 2 |
| 12 | ROC | 0 | 0 | 1 | 1 |
| Total | Total | 52 | 50 | 51 | 153 |
    en cursiva: comitès nacionals desapareguts.

## Medallistes més guardonats
### Categoria masculina

| Nom | CON | Jocs | | | | Total |
| Arlt, TobiasTobias Arlt | Alemanya | 2014–2022 | 6 | 0 | 0 | 6 |
| Wendl, TobiasTobias Wendl | Alemanya | 2014–2022 | 6 | 0 | 0 | 6 |
| Zöggeler, ArminArmin Zöggeler | Itàlia | 1994–2014 | 2 | 1 | 3 | 6 |
| Hackl, GeorgGeorg Hackl | RFA Alemanya | 1988–2006 | 3 | 2 | 0 | 5 |
| Loch, FelixFelix Loch | Alemanya | 2010–2014 | 3 | 0 | 0 | 3 |
Nota : En cursiva els atletes encara en actiu.

### Categoria femenina

| Nom | CON | Jocs | | | | Total |
| Geisenberger, NatalieNatalie Geisenberger | Alemanya | 2010–2022 | 6 | 0 | 1 | 7 |
| Steffi Walter-Martin | RDA | 1984-1988 | 2 | 0 | 0 | 2 |
| Sylke Otto | Alemanya | 1992, 2002-2006 | 2 | 0 | 0 | 2 |
| Silke Kraushaar | Alemanya | 1998-2006 | 1 | 1 | 1 | 3 |
| Tatjana Hüfner | Alemanya | 2010-2022 | 1 | 1 | 1 | 3 |
Nota : En cursiva els atletes encara en actiu.

## Vegeu també

* Llista de medallistes olímpics de luge
# Sabinià

* No s'ha de confondre amb Sabínia.
Sabinià és el nom dels següents personatges:
* Sabinià (usurpador), autoproclamat emperador durant el regnat de Gordià III
* Sabinià (general), general romà del temps de l'emperador Constant I
* Sabinià I (Blera, Itàlia ? - Roma 606), Papa de Roma (604-606)
* Sabinià de Còrdova (Andalusia, s. VIII-IX - Còrdova, 851) eclesiàstic mossàrab màrtiritzat a mans de musulmans
* Marc Juni Rufí Sabinià, cònsol de Roma el 155 junt amb Gai Juli Sever
Viccionari
# Antoni Baliu i Piqué

Antoni "Ton" Baliu Piqué (Igualada, 13 de gener de 1989) és un exjugador d'hoquei patins català. Va ser, durant moltes temporades, capità de l'Igualada HC. També va jugar dos anys al FC Porto.
Nascut el 13 de gener de 1989 a la capital de l'Anoia, es formà com a jugador dels equips base de l'Igualada HC des 1995, fent el salt a l'equip absolut l'any 2007, del qual n'arribà a ser el capità el 2012. A finals de març de 2016 anuncià que la següent temporada no renovaria amb l'equip arlequinat i buscaria sort en un altre equip per «anar a aprendre, a millorar i a intentar demostrar tot el que aquí [Igualada HC] m'heu ensenyat». Poc després és feu saber que fitxaria per l'equip portuguès del FC Porto. En el seu darrer partit al club anoienc, aconseguí classificar l'equip per a la Copa de la CERS després de marcar un gol que desfeia l'empat a 1 amb el Lleida Llista Blava, motiu pel qual fou molt aclamat i mantejat. Al 2016 va fitxar pel conjunt portuguès on hi va passar dues temporades. El juny de 2018 anuncià el seu retorn a l'Igualada, que durà fins al 2022, any que va penjar els patins.
Amb la selecció espanyola ha jugat la Copa de les Nacions de 2015 i el Campionat d'Europa de 2014, quedant-ne subcampió en ambdós casos, contra Itàlia i Portugal respectivament. En el Mundial de 2015 a la Roche-Sur-Yon va quedar segon després de perdre la final enfront l'Argentina. A continuació, va ser un dels jugadors clau perquè Espanya aconseguís la medalla de bronze en l'Europeu de 2016.

## Equips

* Igualada HC (1995-2016)
* FC Porto (2016-2018)
* Igualada HC (2018-2022)

## Títols
### A Nivell de Clubs

* Campió de la Lliga Portuguesa (2016-2017)
* Campió de la Taça de Portugal (2016-2017)
* Subcampió d'Europa (2017-2018)

### A Nivell Internacional

* Plata a l'Europeu d'Alcobendas 2014
* Plata a la Copa de les Nacions de Montreux 2015
* Plata al Mundial "A" de la Roche-Sur-Yon 2015
* Bronze a l'Europeu d'Oliveira de Azeméis 2016

## Referències

* ↑ «Plantilla 2015-16». IgualadaHC.com. Arxivat de l'original el 2019-08-31. [Consulta: 13 juny 2016].
* ↑ «Ton Baliu a un pas de fitxar pel FC Porto». RadioIgualada.cat. [Consulta: 13 juny 2016].
* ↑ Roviró, Martí. «Ton Baliu: "Algunos se llenaron la boca diciendo que descenderíamos"» (en castellà). MundoDeportivo.com, 21-02-2014. [Consulta: 13 juny 2016].
* ↑ Agut, Jordi. «Ton Baliu anuncia que deixarà l'Igualada a final de temporada». Regio7.cat, 30-03-2016. [Consulta: 13 juny 2016].
* ↑ «El capità de l'IHC, Ton Baliu, al Porto». AnoiaEsports.cat, 03-02-2016. Arxivat de l'original el 2018-11-15. [Consulta: 13 juny 2016].
* ↑ Ferrer, Pere Jaume. «Ton Baliu s'acomiada a Igualada amb la classificació per la CERS a la butxaca». Regio7.cat, 29-04-2016. [Consulta: 13 juny 2016].
* ↑ «La selecció espanyola d'hoquei amb Baliu i Deitg acaba sots-campiona de la Copa de les Nacions». InfoAnoia.cat, 06-04-2015. Arxivat de l'original el 2015-12-08. [Consulta: 13 juny 2016].
* ↑ «Ton Baliu és subcampió europeu». Regio7.cat, 20-07-2014. [Consulta: 13 juny 2016].
# Gnathophis habenatus

Gnathophis habenatus és una espècie de peix pertanyent a la família dels còngrids.

## Descripció

* Pot arribar a fer 43 cm de llargària màxima.
* Nombre de vèrtebres: 119-126.
* És de color oliva al dors i platejat al cap.

## Hàbitat

És un peix marí, demersal i de clima temperat que viu fins als 130 m de fondària a la plataforma continental.

## Distribució geogràfica

Es troba a Sud-àfrica, Austràlia (Austràlia Occidental, Austràlia Meridional, Victòria, Nova Gal·les del Sud i Tasmània) i Nova Zelanda.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ May, J.L. i J.G.H. Maxwell, 1986. Trawl fish from temperate waters of Australia. CSIRO Division of Fisheries Research, Tasmània. 492 p.
* ↑ Roberts, C.D., 1991. Fishes of the Chatham Islands, New Zealand: a trawl survey and summary of the ichthyofauna. N.Z. J. Mar. Freshwat. Res. 25(1):1-19.
* ↑ Paulin, C., A. Stewart, C. Roberts i P. McMillan, 1989. New Zealand fish: a complete guide. National Museum of New Zealand Miscellaneous Series Núm. 19. xiv+279 p.

## Bibliografia

* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Volta a Llombardia 1986

La Volta a Llombardia 1986 fou la 80a edició de la clàssica ciclista Volta a Llombardia. La cursa es va disputar el diumenge 18 d'octubre de 1986, sobre un recorregut de 262 km. El vencedor final fou l'italià Gianbattista Baronchelli, per davant de Sean Kelly i Phil Anderson.

## Classificació general

| | Ciclista | Equip | Temps |
| 1 | Gianbattista Baronchelli | Supermercati Brianzoli | 7.07'07 |
| 2 | Sean Kelly | KAS-Mavic | + 15" |
| 3 | Phil Anderson | Panasonic-Merckx | m. t. |
| 4 | Leo Schönenberger | Dromedario-Laminox | m. t. |
| 5 | Acácio da Silva | Malvor-Bottecchia | m. t. |
| 6 | Flavio Giupponi | Del Tongo-Colnago | m. t. |
| 7 | Jörg Müller | KAS-Mavic | + 7'03" |
| 8 | Alfred Achermann | KAS-Mavic | + 7'34" |
| 9 | Luciano Rabottini | Vini Ricordi-Pinarello | m. t. |
| 10 | Niki Rüttimann | La Vie Claire-Radar | m. t. |

## Enllaços externs

* Web oficial de la cursa (italià)
* «Cyclisme - Tour de Lombardie - 1986» (en francès). les-sports.info. [Consulta: 23 octubre 2015].
# Frontera entre Tanzània i Ruanda

La frontera entre Tanzània i Ruanda és la línia fronterera de 218 kilòmetres, en sentit Nord-Sud, que separa Tanzània de Ruanda a l'Àfrica oriental. Es troba íntegrament situada al llarg del curs del riu Kagera i separa la regió de Kagera (Tanzània) de la Província de l'Est (Ruanda), on s'hi troba, prop de la frontera, el Parc Nacional d'Akagera.

## Traçat

La frontera està situada integralment en el curs del riu Kagera. Comença al trifini amb les fronteres Burundi-Tanzània i Burundi-Ruanda. Després de seguir els 218 kilòmetres del curs del riu Kagera acaba novament al trifini Uganda-Ruanda i Uganda-Tanzània. En 2014 es va construir un pont per travessar el riu Kagera per facilitar el trànsit alhora que es construïen duanes comunes obertes les 24 hores.

## Referències

* ↑ Fred M.Shelley Nation Shapes: The Story Behind the World's Borders, p. 376
* ↑ New bridge and border post between Rwanda and Tanzania to improve travel, eturnews, 4 de febrer de 2014
* ↑ The border between Rwanda and Tanzania will open 24h Arxivat 2020-02-17 a Wayback Machine., aquifer.co.tz
# Doctorat

El doctorat és el programa màxim d'educació superior de moltes universitats. Consisteix en un període de docència i un de recerca, amb la lectura pública en acabar d'un projecte o tesi doctoral sobre un tema especialitzat. El doctorat es diferencia del màster o altres programes similars perquè té un fort component teòric enfocat a dedicar-se a la recerca universitària. Equival al nivell 8 de l'ISCED. Hi ha cursos postdoctorals, que es consideren del mateix nivell ISCED que el doctorat perque sovint en són ampliacions o aplicacions.
D'acord amb la Declaració de Bolonya i el nou marc d'ensenyament superior a la Unió Europea correspon al tercer cicle dels estudis universitaris.
A Catalunya el doctorat és un requisit per ser professor titular universitari i catedràtic. Consta d'un màster, un treball que dona dret a un títol intermedi i la tesi final, elaborada individualment, amb l'ajuda d'un director de tesi i un tutor. Els doctorats s'adhereixen a departaments que representen les diferents divisions del coneixement. Tenen una durada variable, no inferior als tres anys. Poden complementar-se amb estades pre i postdoctorals per aprofundir en la recerca.

## Referències

* ↑ «Doctorat». Gran Enciclopèdia Catalana. Barcelona: Grup Enciclopèdia Catalana.
* ↑ «Annex III in». Arxivat de l'original el 2019-01-06. [Consulta: 16 desembre 2016].
* ↑ «Doctorat». Gran Enciclopèdia Catalana. Barcelona: Grup Enciclopèdia Catalana.
Viccionari
# Lúčka (Levoča)

* Per a altres significats, vegeu «Lúčka».
Lúčka és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1273.